Crazier

"Crazier" הוא שיר שהוקלט על ידי הזמרת-יוצרת האמריקאית טיילור סוויפט. השיר נכתב על ידי סוויפט ורוברט אליס אורל והופק על ידי סוויפט ונייתן צ'פמן. השיר נכלל בסרט "האנה מונטנה: הסרט" (2009) וגם בפסקול שלו. "Crazier" הוא בלדה רגועה, המאופיינת בסוגת הקאנטרי, עם מילים שעוסקות בהתאהבות. סוויפט ביצעה את השיר בסרט "האנה מונטנה: הסרט", בתור עצמה; הסצנה הזו נלקחה מהסרט והופצה כווידאו קליפ ל-"Crazier". השיר נשלח לרדיו דיסני ושודר בערוץ דיסני וקודם באמצעות פורמטים שונים. הוא הגיע למקום ה-17 במצעד הבילבורד הוט 100 בארצות הברית, ה-64 במצעד הסינגלים האוסטרלי, ה-67 בקנדה הוט 100, וה-100 במצעד הסינגלים הבריטי. "Crazier" זכה לשבחים על ידי המבקרים, שרבים מהם הכתירו אותו לשיר הטוב ביותר בפסקול. ההורדות הדיגיטליות הפכו לזמינות מיד לאחר יציאת הפסקול ב-20 במרץ 2009, והובילו להצלחה מסחרית באוסטרליה, קנדה, בריטניה וארצות הברית. הצלחתו אירעה בארצות הברית, שם הגיע למקום ה-17 במצעד הרשמי של המדינה. סוויפט כתבה את "Crazier" ביחד עם רוברט אליס אורל. השיר נכתב בזמן משותף של שישה תווי שמינית לכל תיבה. בנוסף לכך, הוא נכתב במי מז'ור ובעל קצב מהיר-בינוני של 144 פעימות בדקה. השירה של סוויפט משתרעת על אוקטבה אחת, מ-E3 עד B4. לפזמון יש את התקדמות האקורדים הבאה, E—B—C#m—A. הופעת השיר ב"האנה מונטנה: הסרט" אירעה לאחר שיוצרי סרטים פנו לסוויפט בנוגע לשימוש במוזיקה שלה בסרט. מנהלי הסרט שלחו לה אימייל וביקשו שיר "שהיה מושלם להתאהב בו", תוך שרצו שיר "ואלס המאופיין בסוגת הקאנטרי". אף על פי שהוא לא נכתב בכוונה לסרט, סוויפט שלחה את "Crazier" ומנהליו "אהבו אותו". בנוסף, סוויפט הציעה לבצע את השיר בסרט בעצמה כהופעת קמע. בסרט, סוויפט מופיעה בסצנת גיוס תרומות שהוקם במטרה להציל את אחד הפארקים בעיירה מסוימת אחריה הסרט עוקב. הסצנה המהירה צולמה ביממה אחת, אך ההופעה של סוויפט הרשימה את צוות הסרט. במאי הסרט, פיטר צ'לסום אמר, "בנפש שלי שררה כמיהה עזה לעבוד עימה (סוויפט) שוב". בנוסף ל-"Crazier" כתבה סוויפט עבור פסקול הסרט את, "You'll Always Find Your Way Back Home". הווידאו קליפ של "Crazier", בבימויו של פיטר צ'לסום, כולל קטעים מתוך "האנה מונטנה: הסרט" והוקרן בבכורה עולמית ב-28 במרץ 2009 בערוץ דיסני. הקליפ מתחיל בתפאורה הראשית של הסרט, עם סוויפט ושני זמרי ליווי על במה באסם צפוף. סוויפט לבושה בשמלת קיץ בצבעי פסטל, כשהיא מחזיקה ומנגנת בגיטרה אקוסטית. נגני הליווי מנגנים בכינור, בפסנתר, בתופים וגם בבס. לאחר מכן, הקליפ משתנה לסצנה שנלקחה מתוך "האנה מונטנה: הסרט", שבה מיילי סטיוארט (מיילי סיירוס) מזהה את מושא האהבה שלה, טראוויס ברודי (לוקאס טיל), רוכב על סוס בצבע חום. הקליפ מתחלף בין הופעתה של סוויפט לקטעים שנלקחו מהסרט. סצנות אחרות כוללות את סטיוארט וברודי רוכבים יחד על הסוס החום, סטיוארט בוהה ממכונית אדומה לרחוב ואת סטיוארט וברודי יוצאים לדייט. בסוף הקליפ, בני הזוג רוקדים סלואו לצלילי הקהל שמריע לסוויפט. כלפי "Crazier" הופנו שבחים ביקורתיים מטעם מבקרי המוזיקה. וורן טרוויט מ-About.com החמיא לזה שסוויפט יצרה את השיר כבלדה. הת'ר פארס מ-AllMusic שיבחה את השיר, וכינתה אותו "השיר הטוב ביותר בסרט בו הוא נכלל". היא החמיאה לו על היותו "אמיתי יותר ולא מתאמץ מדי, ביחס לשאר הרצועות [של סיירוס] או של האנה". ג'יימס בררדינלי הסכים וקבע, "ללא ספק, הטעות הגדולה ביותר של הסרט היא שטיילור סוויפט תבצע בו שיר, מכיוון שהיא יכולה לשיר וההשוואה לא מחמיאה לכוכבת הסרט עצמו". ליאה גרינבלט מאנטרטיינמנט ויקלי תיארה את "Crazier" בתור "בלדה יפה ובעלת תשוקה". אוליביה פוטנאל מ-Premiere, התייחסה להופעת הקמע של סוויפט כאחת מ"נקודות השיא" של הסרט. פיטר הארטלאוב מסן פרנסיסקו כרוניקל האמין שהופעת הקמע של סוויפט הייתה מהנה, אך קרא לזה טעות מצד יוצרי הסרט, והסביר: "סוויפט כל כך מוכשרת שהיא גורמת לסיירוס להיראות תפלה בהשוואה אליה". פרי סייברט מ-TV Guide כתבה: "כאשר כוכבת הנוער האמיתית, טיילור סוויפט, מופיעה בסרט [...] היא מפגינה את כל הספונטניות והאותנטיות שחסרות למיילי סיירוס". "Crazier" זכה להשמעה בלעדית ברדיו דיסני. "Crazier" הופיע לראשונה במקום ה-72 במצעד הבילבורד הוט 100, ב-25 באפריל 2009. "Crazier" עלה שלושה מקומות למקום ה-69 בשבוע שלאחר מכן, אך זינק למקום ה-38 בשבוע שהסתיים ב-25 באפריל 2009, עקב עלייה של 87 אחוז בהורדות דיגיטליות. במהלך השבוע שאירע ב-2 במאי 2009, השיר הגיע למקום ה-17, כאשר נמכר בלמעלה מ-110,000 עותקים. בנוסף לכך, הוא הגיע למקום ה-28 במצעד שירי הפופ. בנובמבר 2014, נודע כי "Crazier" נמכר בלמעלה ממיליון עותקים בארצות הברית, דבר שהוביל את איגוד תעשיית ההקלטות האמריקאי (RIAA), להעניק לו את תואר הפלטינה. כיוון ש-"Crazier" לא נשלח באופן רשמי לרדיו ולא הופץ כסינגל, המכירות הדיגיטליות החזקות שלו היו אלה שהצליחו לגרום לו להיכנס למצעדים נוספים ברחבי העולם, כדוגמת המצעדים שבממלכה המאוחדת, אוסטרליה וקנדה. השיר הופיע לראשונה במקום ה-72 בשבוע שהסתיים ב-11 באפריל 2009 במצעד השירים הדיגיטליים. במהלך השבוע שהסתיים ב-2 במאי 2009, הוא הגיע למקום ה-31 במצעד השירים הדיגיטליים, ולמקום ה-67 בקנדה הוט 100. "Crazier" הגיע למקום ה-57 במצעד הסינגלים האוסטרלי. השיר הופיע לראשונה במקום ה-100 במצעד הסינגלים הבריטי בשבוע שהסתיים ב-16 במאי 2009. מידע על היצירה "Crazier" באתר מיוזיק בריינז מידע על הסינגל "Crazier" באתר מיוזיק בריינז סרטון השיר "Crazier" באתר יוטיוב Billboard, Billboard (באנגלית אמריקאית) Trove - Archived webpage, Trove (באנגלית) Official Singles Chart Top 100 | Official Charts Company, www.officialcharts.com (באנגלית) Taylor Swift - Crazier Sheet Music (Digital Download), web.archive.org, ‏2010-08-23 "Hannah Montana The Movie Production Notes" Hannah Montana Director Also Says Sequel Unlikely - E! Online, web.archive.org, ‏2011-06-29 You'll Always Find Your Way Back Home, 2009-01-01, נבדק ב-2021-11-27 Taylor Swift - Crazier [HD], נבדק ב-2021-11-27 Miley Cyrus Hannah Montana Movie Soundtrack - Review of Hannah Montana The Movie Soundtrack by Miley Cyrus, web.archive.org, ‏2014-04-12 Hannah Montana: The Movie - Hannah Montana | Songs, Reviews, Credits | AllMusic (באנגלית), נבדק ב-2021-11-27 Reelviews Movie Reviews, web.archive.org, ‏2013-12-13 Hannah Montana: The Movie Review | Music Reviews and News | EW.com, web.archive.org, ‏2013-12-13 "Hannah Montana: The Movie" Movie review: 'Hannah Montana: The Movie', web.archive.org, ‏2009-04-14 Hannah Montana: The Movie Review, web.archive.org, ‏2012-03-20 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Lady GaGa Scores Hot 100 Milestone With 'Poker Face' | Billboard, web.archive.org, ‏2013-09-25 Taylor Swift - Crazier - Music Charts, web.archive.org, ‏2014-03-30 Chart Beat:  Rascal Flatts, Miley Cyrus, Eminem, Jason Mraz | Billboard, web.archive.org, ‏2013-02-05 'Hannah Montana' Boosts Six Songs On Hot 100 | Billboard, web.archive.org, ‏2014-05-09 Eminem, Green Day Make Big Hot 100 Debuts | Billboard, web.archive.org, ‏2013-06-17 Taylor Swift Songs, Albums, Reviews, Bio & More, AllMusic (באנגלית) Gold & Platinum, RIAA (באנגלית אמריקאית) Trove - Archived webpage, Trove (באנגלית) Gary Trust, Ask Billboard: All-Taylor Swift Edition, Billboard, ‏2014-11-11 (באנגלית אמריקאית)